Alexander ep̄s servus servoꝝ dei dilecto filio Caspari Wirtt cl̄ico Constantien̄ dioc̄, maḡro in artibus, sal̄t et
apl̄icam ben̄. litteraꝝ scientia vite ac moꝝ honestas aliaqƺ laudabilia probitatis et virtutum merita, super quibus apud nos fidedigno com̄endaris testimonio nos inducunt, ut illa tibi favorabiliter concedamus, que tuis com̄oditatibus fore conspicimus oportuna. cum itaqƺ hodie tu inter quem postquā pro te et contra dilectum filium Johannem Kuwdenspiesz pro cl̄ico se gerentem super parrochiali eccl̄ia inferiori nuncupata opidi
Waldszhut, Constantien̄ dioc̄ provincie Maguntin̄, coram certo causaꝝ palatii apl̄ici auditore seu locumtenente litigando diffinitivam sententiam, que nulla provocatione suspensa in rem transiverat iudicatam,
reportaveras litteris executorialibus desuper in forma solita decretis et dilectas in xp̄o filias modernam abbatissam et conventum monasterii monialium in Camporegis ordinis sancte Clare, prefate dioc̄,
coram dicto auditore sive locumtenente super dicta parrochiali eccl̄ia, quam abbatissa et conventus prefate eidem monasterio perpetuo unitam, annexam et incorporatam fuisse asserebant, lis et causa pendebant indecise
pro bono pacis et implemento certe honeste concordie inter nos mite ac ad evitandum ulteriores litium amfractiis a prosecutione tui iuris ac litis et cause huiusmodi ad effectum, ut unio huiusmodi suum plenarium sortiretur,
effectum destiteris. nos tibi ne propterea nimium dispendium patiaris de alicuius subventionis auxilio providere premissoꝝqƺ meritoꝝ tuoꝝ intuitu specialem gratiam facere volentes teqƺ a quibusvis excommunicationis
suspensionis et interdicti aliisqƺ eccl̄iasticis sententiis, censuris et penis a iure vel ab homine quavis occasione vel causa latis si quibus quomodolibet innodatus existis ad effectum presentium duntaxat consequendum haꝝ
serie absolventes, et absolutum fore censentes, necnon omnia et singula beneficia eccl̄iastica cum cura et sine cura, que etiam ex quibusvis apl̄icis dispensationibus obtines et expectas, ac in quibus et ad que ius tibi quomodolibet
competit quecunqƺ quotcunqƺ et qualiacunqƺ sint eoꝝqƺ fructuum reddituum et proventuum veros annuos valores ac huiusmodi dispensationum tenores presentibus pro expressis habentes, pensionem annuam
triginta florenoꝝ auri Renen̄ super predicti monasterii fructibus redditibus et proventibus, quoꝝ ip̄a pensio tertiam partem non excedit, tibi, quoad vixeris, vel procuratori tuo ad hoc a te speciale mandatum habenti
per abbatissam pro tempore existentem et conventum predictos, quoꝝ ad hoc per dilectum filium maḡrm Johannem Langer, litteraꝝ apl̄icaꝝ abbreviatorem, procuratorem suum, ad hoc ab eis specialiter
constitutum expressus accedit assensus pro una videlicet in sancti Michaelis de mense septembꝝ et alia medietatibus pensionis eiusdem in sancti Georgii martiris festivitatibus in civitate Constantien̄
predicte provincie annis singulis integre persolvendam apl̄ica tibi autoritate tenore presentium reservamus, constituimus et assignamus. decernentes abbatissam et conventum predictos ad integram solutionē
dicte pensionis tibi faciendam iuxta reservationis constitutionis et assignationis predictaꝝ tenorem fore efficaciter obligatos ac volentes et eadem autoritate statuentes, qđ, si abbatissa et conventus predicte
in aliqua dictaꝝ festivitatum vel saltem infra triginta dies illam īmediate sequentem pensionem ip̄am tunc debitam non persolverit cum effectu ex tunc lapsis diebus eisdem abbatissa et singulares persone
conventus huiusmodi sententiam excōmunicationis incurrant, a qua donec tibi vel eidem procuratori de ip̄a pensione tunc debita integre satisfactum aut alias tecum vel cum dicto procuratore tuo super hoc amicabiliter concordatum fuerit absolvi non possint preterquā in mortis articulo constitute. Si vero per sex menses dictos triginta dies ex tunc īmediate sequentes sententiam ip̄am animo, quod absit, sustinuerint indurato ex tunc
effluxis mensibus eisdem dicta parrochiali eccl̄ia perpetuo private ac unio annexio et incorporatio predicte dissolute existant ip̄aqƺ eccl̄ia parrochialis vacare censeatur eo ip̄o. Non obstantibus constitutionibus et
ordinationibus apl̄icis ac monasterii et ordinis predictoꝝ iuramento confirmatione apl̄ica vel quavis firmitate alia roboratis statutis et consuetudinibus contrariis quibuscunqƺ. Aut si abbatisse et conventui
ac singularibus personis predictis vel quibusvis aliis cōmuniter vel divisim ab apl̄ica sit sede indultum, qđ ad solutionem vel prestationem pensionis alicuius minime teneantur et ad id compelli non possint per litteras apl̄icas
non facientes plenam et expressam ac de verbo ad verbum de indulto huiusmodi mentionem et qualibet alia dicte sedis indulgentia generali vel speciali cuiuscunqƺ tenoris existat per quam presentibus non expressam vel
totaliter non insertam effectus huiusmodi gratie impediri valeat, quomodolibet vel differi et de qua cuiusqƺ toto tenore habenda sit in nr̄is litteris mentio specialis. Nulli ergo omnino hominum liceat hanc paginam
nr̄e absolutionis reservationis constitutionis assignationis decreti voluntatis et statuti infringere vel ei ausu temerario contraire. siquis autem hoc attemptare presumpserit, indignationem omnipotentis dei
ac beatoꝝ Petri et Pauli apl̄oꝝ eius se noverit incursurum. dat̄ Rome apud Sanctum Petrum anno incarnationis dominice millesimoquadringentesimononagesimoseptimo,
sexto id̄ maii, pontificatus nr̄i anno quinto.
A Draco B. de Burno
A de Winnd
B ✳